tomron87/hebrew-wikipedia-sentences-corpus huggingface dataset:
"Trigger Bang" - יצא לאור ב-12 בדצמבר 2017, כסינגל הראשון.
"Lost My Mind" - יצא לאור ב-6 ביולי 2018, כסינגל השני מתוך האלבום.
"What You Waiting For" - יצא לאור ב-25 באפריל 2019, כסינגל שלישי מתוך האלבום ואחרון.
בגרסת הרמיקס משתתף הזמר פופקאן.
כדי לקדם את האלבום, יצאה אלן ב-5 באוקטובר 2018, לסיבוב ההופעות הרביעי שלה "No Shame Tour", אשר הסתיים ב-14 ביוני 2019.
מדינהתאריך יציאהפורמטחברת תקליטיםמקורעולם8 ביוני 2018הזרמת מוזיקה • הורדה דיגיטלית • תקליטור • תקליטפרלופון
No Shame Tour הוא סיבוב ההופעות הרביעי של הזמרת-יוצרת הבריטית לילי אלן, אשר התקיים באירופה, אמריקה הצפונית, אוקיאניה ואמריקה הדרומית.
סיבוב ההופעות כלל בתוכו כ-46 הופעות בסך הכול, והוא החל ב-5 באוקטובר 2018 והסתיים ב-14 ביוני 2019.
סיבוב הופעות זה נועד לקדם את האלבום הרביעי של אלן, No Shame.
No Role Modelz הוא סינגל שהוקלט על ידי הראפר האמריקאי ג'יי קול, כחלק מאלבום האולפן השלישי שלו, Forest Forest Drive 2014. השיר מכיל דגימה מתוך השיר "Don't Save Her" של Project Pat, והופק על ידי פוניקס ביטס ו-ג'יי קול.
ב-22 בדצמבר 2015, הגיע השיר למקום 36 בבילבורד הוט 100, וב־20 במאי 2016, הסינגל זכה למעמד פלטינה על ידי איגוד תעשיית ההקלטות האמריקאי.
"No One Needs to Know" (בעברית: "אף אחד לא צריך לדעת") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me.
השיר יצא לאור ב-15 במאי 1996, כסינגל השישי מתוך האלבום, וכסינגל התשיעי של טוויין.
הווידאו קליפ המלא שיצא עבור השיר בוים על ידי סטיבן גולדמן וצולם בספרינג היל, טנסי שבארצות הברית.
הקליפ צולם ב-3 באפריל 1996, ופורסם ב-15 במאי באותה השנה.
בקליפ ניתן לראות טורנדו אשר מתקרב אל ביתה של טוויין ומאיים להרוס אותו.
נכון ל-31 באוגוסט 2019, מונה הצפיות של הקליפ עומד על כ-10 מיליון צפיות.
No Reply (בעברית: אין מענה) הוא שיר מאת להקת הביטלס שנכלל באלבומם Beatles for Sale, שיצא בשנת 1964. השיר נכתב בעיקר על ידי ג'ון לנון, אך הקרדיט ניתן לו ולפול מקרטני.
במקור, מסר ג'ון לנון את השיר לזמר בשם טומי קוויקלי – שבריאן אפשטיין היה מנהלו – ביוני 1964, אך טומי בחר שלא לעשות בו שימוש.
הביטלס הקליטו את השיר בלונדון, עם חזרתם מסיבוב ההופעות הראשון שלהם בארצות הברית.
ג'ון לנון החל בכתיבת השיר, כששהה בטהיטי בנופש, עם ג'ורג' האריסון, יחד עם בנות זוגם סינתיה לנון ופטי בויד, במאי 1964. כששב ללונדון, סיים לנון בכתיבתו, בסיועו של פול מקרטני.
בבוקר ההקלטה אושפז רינגו סטאר בבית החולים ולכן נעדר מאולפן ההקלטות.
ג'ורג' האריסון - גיטרה אקוסטית, גיטרה חשמלית
No More Drama (בעברית: אין יותר דרמה) הוא אלבומה החמישי של הזמרת מרי ג'יי בלייג', אשר יצא ב-28 באוגוסט 2001 על ידי MCA רקורדס.
האלבום זכה להצלחה מסחרית דומה של אלבומה הקודם וכן גם לביקורות חיוביות כמותו.
הוא הגיע בשיאו למקום השני בארצות הברית ולמקום הראשון במצעד אלבומי ה-R&B והיפ-הופ ומכר 324 אלף עותקים בשבוע הראשון ליציאתו במדינה.
מתוך האלבום יצאו 4 סינגלים אשר זכו להצלחה בארצות הברית ואף הסינגל הראשון מהאלבום "Family Affair" הגיע למקום הראשון במדינה מה שהפך אותו לשיר הראשון שלה לעשות זאת ואף גם לשיר הראשון שלה שנהפך ללהיט בין לאומי.
נכון לדצמבר 2016 האלבום הגיע למעמד 3 פלטינות בארצות הברית עם מכירות של 3 מיליון עותקים.
בנוסף הוא גם הגיע למעמד פלטינה כפולה בקנדה, למעמד פלטינה בשווייץ ובריטניה ולמעמד זהב בצרפת, יפן, הולנד ושוודיה.
האלבום היה מועמד לשני פרסי גראמי בקטגוריות "אלבום ה-R&B הטוב ביותר" ו-"הביצוע הווקאלי הנשי הטוב ביותר בשיר R&B" על "Family Affair" ואף זכתה בפרס אחד בשנה שלאחר מכן באותה קטגוריה על השיר "He Think I Don't Know".
No Police (בעברית: אין משטרה) הוא סינגל שהוקלט על ידי הראפרית האמריקאית דוג'ה קאט, מתוך המיני-אלבום הראשון שלה, .
השיר יצא לאור ב-23 באוגוסט 2014, על ידי חברת התקליטים קימוסבי רקורדס, כסינגל השני מתוך המיני-אלבום.
בסמוך להוצאת השיר הזה, הוציאה דוג'ה קאט את המיני-אלבום , גם כן.
בדומה לסינגל הראשון מתוך המיני-אלבום "So High", נכתב השיר על ידי דוג'ה קאט לבדה והוא הופק על ידי דרים קואלה.
במקור, יצא השיר כבר ב-5 באוגוסט 2014, אך בהמשך הוחלט להוציא אותו כסינגל השני והאחרון מתוך המיני-אלבום.
השיר זכה להצלחה כאשר צבר ברשת הזרמת המדיה ספוטיפיי, למעלה מ-20 מיליון השמעות.
האודיו הרשמי של השיר אשר הועלה לערוץ היוטיוב של דוג'ה קאט ב-13 באוגוסט 2014, הצליח לצבור קרוב ל-15 מיליון צפיות.
No Problem (בעברית: אין בעיה) הוא אלבום אולפן מאת צ'אט בייקר ודיוק ג'ורדן שהוקלט בשנת 1979 ויצא בשנת 1980. זהו אלבום ג'אז אינסטרומנטלי שמכיל ארבעה כלים: תופים (וכלי הקשה), חצוצרה, פסנתר וקונטרבס.
No Problem הוא אלבום של רביעיית הקונצ'רטה של צ'ט בייקר בהשתתפות דיוק ג'ורדן שהוקלט בשנת 1979 ויצא לאור בשנה שלאחר מכן בחברת התקליטים SteepleChase הדנית.
האלבום נכתב על ידי השניים במקור על הכלים חצוצרה ופסנתר ולאחר מכן הוספו לו גם תפקידי קונטרה בס ותופים.
את האלבום עצמו הקליטו הרביעייה ביום אחד בלבד - בשונה מרוב האלבומים שצורכים שעות מרובות עד להגעת תוצר סופי, ועלולים לקחת שנים של עבודת הקלטות - ה-2 באוקטובר 1979. לאחר מכן נערכו כמה ימים של עבודת שפצור טכני וחיתוך הקטעים (שבהקלטה המקורית נוגנו כטייק אחד) לשמונה שירים שונים.
בסקירת AllMusic של רון ווין נכתב כי "נוכחותו של הפסנתרן דיוק ג'ורדן מוסיפה קצת אגרוף וניצוץ לסשן הרביעייה הזה, שמתגבר עוד יותר על ידי הבסיסט נילס-הננינג אורסט פדרסן וחירות שמתאימה לנגינה העדינה והמתלבטת של בייקר."
No Mythologies to Follow (בעברית: אין מיתולוגיות לעקוב אחריהן) הוא אלבום הבכורה של הזמרת-יוצרת הדנית מו.
האלבום יצא לאור ב-7 במרץ 2014 על ידי חברות התקליטים RCA ו-Chess Club.
"No Scrubs" הוא סינגל של להקת הבנות האמריקאית TLC, מתוך אלבום האולפן השלישי שלה, FanMail.
השיר יצא לאור ב-2 בפברואר 1999, כסינגל הראשון והפותח מתוך האלבום.
השיר היה לשיר הראשון שהוציאה הלהקה מזה ארבע שנים; מאז הוצאת השיר "Diggin' on You".
השיר זכה להצלחה בינלאומית, תוך שהפך לשירה הנמכר ביותר של הלהקה בבריטניה, כאשר איגוד תעשיית ההקלטות הבריטי העניק לו את תואר הפלטינה על מכירות של למעלה מ-1,200,000 עותקים במדינה.
השיר כבש את פסגת מצעד בילבורד הוט 100 והצליח לשהות שם במשך ארבעה שבועות.
כמו כן, דורג השיר במקום השני ברשימת שירי השנה של הבילבורד לשנת 1999. השיר הגיע למקום הראשון במצעדי אוסטרליה, קנדה, אירלנד וכולי.
השיר זכה לשבחים רבים וביקורות חיוביות ממבקרי המוזיקה.
במגזין Paste דורג כשיר הטוב ביותר של הלהקה, תוך שבמגזין רולינג סטון דורג במקום העשירי ברשימת "50 השירים הטובים ביותר של שנות התשעים".
בנוסף לכך, זכה בשתי מועמדויות בטקס פרסי גראמי ה-42, שהתקיים בשנת 1999, בקטגוריות "הקלטת השנה" ו"ביצוע ה-R&B הווקאלי הטוב ביותר לצמד או הרכב".
השיר זיכה את הלהקה בפרס ה-VMA החמישי שלה, כאשר זכה בקטגוריית "קליפ הלהקה הטוב ביותר".
בשנת 2017, הצליח לצבור למעלה מ-100 מיליון השמעות בספוטיפיי, תוך שנכון למאי 2020, צבר שם למעלה מ-460 מיליון השמעות.
בעקבות כך, נחשב השיר לשיר המושמע ביותר משנת 1999, ברשת הזרמת המדיה הזו ולשירה המושמע ביותר של הלהקה גם כן.
ביוטיוב, צבר הווידאו קליפ של השיר למעלה מ-210 מיליון צפיות, דבר אשר הופך אותו לקליפ הנצפה ביותר של הלהקה, ולאחד מ-50 הקליפים הנצפים ביותר בכל הזמנים של להקת בנות.
תחילה, כתבה הפזמונאית קנדי בורוס, את השיר על גבי מעטפה ישנה בזמן שהיא שהתה ברכבה.
היא אמרה כי "כתבתי את השיר בצורה חופשית בזמן שהייתי ברכב שלי ומכאן ניתן לראות כי הוא מתאר מצב של נסיעה בכביש מהיר, בכמה מהשורות שלו".
לאחר מכן, תכננה בורוס להקליט את השיר ביחד עם טמקה קוטל, אך דאלאס אוסטין התערב והחליט לתת ל-TLC להקליט אותו ולהוציא אותו כסינגל הראשון מתוך האלבום, FanMail.
כמו כן, הוחלט כי רוזונדה "צ'ילי" תומאס תוביל את השיר.
אוסטין הדגיש כי "השיר מהווה מעין פריצת דרך עבור צ'ילי [רוזונדה תומאס]".
עוד הוסיף, כי "הייתה לו הרגשה שלתת לה להוביל את השיר הייתה דרך נהדרת לחשוף אותה, היות שאין טעם שהיא תעשה קולות רקע בלבד, כמו שעשתה עד להוצאת השיר הזה".
מגזין Vibe טען כי השיר "מבקר בצורה קשה את הגברים וממקם אותם בתחתית הבריכה של עולם ההיכרויות".
בריאיון לרולינג סטון בשנת 2014, טמקה קוטל תיארה את תהליך יצירת השיר עם בורוס:
השיר מכיל "שאריות אווריריות של גיטרה אלקטרונית", שמתחיל בשירה של רוזונדה "צ'ילי" תומאס.
מקור המילה "Scrub" הוא מאטלנטה.
המילה היא סלנג, המתאר אדם שלא מסוגל לחיות את החיים שלו ביחד עם מישהו נוסף.
הקצב של השיר הוא 93 פעימות והוא מבוצע במפתח של לה-במול מינור.
על פי אתר המוזיקה Musicnotes.com שפועל על ידי EMI, הטווח המוזיקלי של השיר נע בין ל-.
ארגוןרשימהמיקוםמקורבילבורד500 שירי הפופ הטובים ביותר בכל הזמנים20
להקת הבנות הבריטית הסאטרדייז, ביצעה מחדש את השיר ב-BBC Radio 1 בשנת 2013. הזמר-יוצר הפילדלפי אבי ויסניה, הקליטה את השיר מחדש בשנת 2010 עבור אלבומו, Something New.
בשנת 2012, יצאה הזמרת-יוצרת האמריקאית קלי קלרקסון לסיבוב הופעות קייצי.
בהופעה שקיימה ב-23 באוגוסט באותה השנה, ביצעה את השיר מחדש.
בתוכנית הטלוויזיה "Glee", הוקלט השיר מחדש בפרק "Sadie Hawkins".
חמשת הזמרים שהקליטו אותו היו קווין מקהייל, קורד אוברסטריט, בלייק ג'נר, סמואל לרסן ודארן כריס.
בשנת 2012, הוציאה להקת הרוק הבריטית באסטיל, את המיקסטייפ Other People's Heartache, Pt.
2, בו נכלל מאשאפ המורכב מ-"No Scrubs" ומ-"Angels" של The xx.
לאחר מכן, הזמרת סקאוט ניבט הקליטה את השיר עבור אלבומה, It's Up to Emma.
בשנת 2014, ביצעה הזמרת-יוצרת האמריקאית קייסי מאסגרייבס, במהלך סיבוב ההופעות שלה, "Same Tour, Different Trailer".
בשנת 2019, הקליטה מחדש את השיר להקת הרוק האלטרנטיבי ויזר, עבור אלבומה, Teal Album.
בשנת 2013, הדי ג'יי והמפיק לה יות' הוציא את השיר "Dance With Me", אשר מכיל בתוכו קטעים מתוך "No Scrubs".
השיר הגיע אל המקום האחת עשרה במצעד הסינגלים הבריטי.
בהמשך, המוזיקאי XXYYXX הוציא את השיר "Good Enough", אשר כולל בתוכו דגימות מתוך "No Scrubs", גם כן.
לאחר מותו של התקליטן השוודי אביצ'י, יצא השיר "SOS", שהשתמש בקטעים מ-"No Scrubs" ועל כן, נוספו קווין "שקספר" בריגס, קנדי בורוס וטמקה קוטל לקרדיטים שלו.
בשנת 2017, יצא הלהיט הבינלאומי "Shape of You" של אד שירן, שהפך לשיר הנמכר ביותר בשנת 2018 ולאחד מהשירים המצליחים ביותר בכל הזמנים.
תחילה, נטען כי הוא השתמש בשיר והפר את זכויות היוצרים שלו, היות שלא נתן קרדיט ליוצרים שלו.
כמו כן, הוגשו נגדו תביעות בגין סוגיית זכויות היוצרים, תוך שצוין כי שירן "הכחיש את כל ההאשמות שהופנו נגדו".
המוזיקאי סם שוקרי טען ש-"Shape of You", הוא העתק של שירו "Oh Why" וזאת, תוך שציין ששירן נאלץ לתת קרדיטים ליוצרים של "No Scrubs", היות שהוא מפר זכויות יוצרים.
בנוסף לכך, במסגרת סוגיית זכויות היוצרים של "Shape of You", "Oh Why" ו-"No Scrubs", דובר על מה שקרה ב-9 ביוני 2016. באותו התאריך, דווח כי שירן נתבע על ידי המלחינים מרטין הרינגטון ותומס לאונרד, כותבי הסינגל "Amazing" של מאט קארדי בסך 20 מיליון דולר על הפרת זכויות יוצרים.
התביעה אמרה: "לאור הדמיון הבולט בין הפזמון של "Amazing" ו-"Photograph", הנאשמים ידעו בעת כתיבה, פרסום, הקלטה, שחרור והפצה של תמונות, כי הם מפרים זכויות של יצירה מוזיקלית קיימת.
התביעה הוגשה באופן פרטי באפריל 2017, ללא הודאה באשמה.
לאחר ש-TLC הוציאה את "No Scrubs", הוציאו ספורטס טיווז את השיר "No Pigeons", בתגובה.
רוזונדה "צ'ילי" תומאס חשה שהם הוציאו את השיר מכיוון שהם חשו מאוימים מהצלחתו של "No Scrubs", וקבעה כי "הם לא יכולים לעמוד בחום!", היות המילה "Scrub" התפשטה במהירות ברחבי העולם והייתה שגורה בעיקר באוצר המילים של הנשים.
"No Mediocre" הוא סינגל שהוקלט על ידי הראפר האמריקאי טי.
איי, ביחד עם הראפרית האוסטרלית איגי אזליה, מתוך אלבומו Paperwork.
השיר יצא לאור ב-17 ביוני 2014, על ידי חברות התקליטים גראנד הסטל רקורדס וקולומביה רקורדס, כסינגל השני מתוך האלבום.
השיר הגיע למקום הראשון במצעד השירים שבגרמניה.
השיר נכתב על ידי טי.
איי ואיגי אזליה והופק על ידי מאסטרד.
איגוד תעשיית ההקלטות האוסטרלי העניק לשיר את תואר הזהב, על מכירות של למעלה מ-35,000 עותקים במדינה, בעוד איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה.
הווידאו קליפ של השיר צולם בסוף מאי 2014 בריו דה ז'ניירו, ברזיל והוקרן לראשונה ב-18 ביוני 2014, ב-MTV וב-VH1 ומאוחר יותר היה זמין ב-Vevo.
הקליפ בוים על ידי דירקטור X והוא מתחיל כאשר ניתן לראות את טי.
איי בפאבלה, כשהוא משחק בכדורגל.
בהמשך, ניתן לראות את אזליה עצמה.
נכון לאוקטובר 2020, מונה הצפיות של הקליפ עומד על למעלה מ-320 מיליון צפיות.
מקוםתאריםמכירותאוסטרליה (ARIA)זהב35,000קנדה (Music Canada)זהב40,000ארצות הברית (RIAA)פלטינה1,000,000
מדינהתאריך יציאהפורמטחברת תקליטיםמקורארצות הברית17 ביוני 2014הורדה דיגיטליתגראנד הסטל • קולומביהרדיו מיינסטרים אורבני1 ביולי 2014רדיו קצבי עכשוויהממלכה המאוחדת17 באוגוסט 2014הורדה דיגיטלית
No Nut November (בתרגום חופשי לעברית: נובמבר ללא גמירה; מכונה בעברית: חשוון ללא פקאן או חשוון ללא אגוז) הוא אתגר אינטרנטי בו המשתתפים מתנזרים ממין במהלך חודש נובמבר.
ההתנזרות כוללת הימנעות מאוננות ואורגזמה.
אף על פי ש-No Nut November במקור היה אמור להיות אתגר סאטירי, חלק מהמשתתפים טענו כי לחוסר באורגזמה ואי צפייה בפורנוגרפיה יש יתרונות בריאותיים.
הערך על האתגר הועלה ב-2011 למילון האורבני וב-2017 האתגר צבר פופולריות ברשתות החברתיות.
האתגר מתקשר לקהילת "NoFap" באתר רדיט, אשר מעודדת את משתמשיה להתנזר מאוננות.
בעברית, האתגר מכונה חשוון ללא פקאן או חשוון ללא אגוז.
חשוון נבחר מכיוון שעל פי רוב, חודש חשוון בלוח השנה העברי חופף עם חודש נובמבר בלוח השנה הלועזי, והפקאן/אגוז נבחרו כיוון שזהו התרגום המילולי למילה האנגלית "nut", שפירושה גם "לגמור" או "גמירה".
Destroy Dick December (מילולית: דצמבר הריסת זין) הוא אתגר אינטרנטי הומוריסטי המתקשר ל-No Nut November בכך שהוא מהווה אתגר המשך עם מטרה הפוכה.
אתגר זה, שנמשך לאורך כל חודש דצמבר מעודד את המשתתפים להשתתף ולהגביר את פעילותם המינית כמו יחסי מין ואוננות, לאחר מחסור בפעילות מינית עקב האתגר הקודם.
בכל יום, המשתתפים באתגר מגיעים לאורגזמה כמספר היום בחודש - מ-1 בדצמבר בו המשתתפים מגיעים לפורקן פעם אחת ועד ל-31 בדצמבר בו המשתתפים מגיעים לפורקן 31 פעמים באותו היום, בסך הכל באתגר זה המשתתפים אומרים לגמור במהלך חודש דצמבר כ-496 פעמים.
אורגזמה ללא שפיכה נחשבת גם היא לפסילה (למרות שם האתגר).
מותר לאונן ולקיים יחסי מין ללא פורקן מיני, ומותר לצפות בפורנו.
נוזל טרום-שפיכה לא נחשב לפסילה.
אין צבירת פסילות - לאחר פסילה אחת המשתתף יוצא מהאתגר.
כיום אין פריצות דרך שמאפשרות למשתתף "לגמור" בנובמבר בלי להיפסל.
קרי לילה לא פוסל את המשתתף, שכן הדבר נעשה בלי שליטה.
האתגר מתחיל ונגמר לפי אזור הזמן בו נמצא המשתתף בתחילת החודש ובסוף החודש.
לאחר שמספר ידוענים כמו היוטיובר הימני פול ג'וזף ווטסון קידמו ופרסמו את האתגר, העיתונאי איג'יי דיקסון מהמגזין "רולינג סטון" העריך כי האתגר מתקשר לימין הרדיקלי.
המגזין Vice מתח ביקורת על האתגר לאחר שבשנת 2018, העוקבים בטוויטר של האתר הפורנוגרפי xHamster שלחו איומים לחברה.
חלק ממאמיני תאוריית הקונספירציה QAnon משתתפים באתגר האינטרנטי כדי להשתחרר מההשפעה של הפורנוגרפיה, שהיא לראייתם "הנשק היהודי להשמדת הגזע הלבן".
במקומות רבים באינטרנט הנכשלים באתגר מסומנים בתמונה של "coomer", המייצגת כביכול את הרישול הכללי והדעיכה הקוגניטיבית המאפיינים מכורים לפורנוגרפיה.
גם לתרבות זו של התנזרות ממין ובעיקר מאוננות יש שורשים אנטישמיים מוקדמים, כמו הדרישה מחברי נוער היטלר להימנע מאוננות.
על פי חוקרים, שיטות אלו נמצאות בשימוש מצד משטרים פשיסטיים הן כאמצעי שליטה והן כאמצעי לגיוס פעילים.
No Me Queda Más (בעברית: שום דבר לא נשאר בשבילי) הוא הסינגל השלישי מתוך אלבומה הרביעי של הזמרת סלינה, אשר הופץ באוקטובר 1994 על ידי EMI לטין.
השיר יצא לאור מחדש בגרסה ארוכה יותר, כמה שנים לאחר צאתו המקורית, תוך שהוא דורג כ"שיר השנה הלטיני" על פי בילבורד.
השיר נכתב על ידי ריקי ולה והופק על ידי אחיה ועל ידי בבו סילבט.
מבחינה מוזיקלית השיר הוא שיר דאון-טמפו המכיל מוזיקת מריאצ'י, רנצ'רה ופופ בסגנון בלדה.
מבחינה לירית השיר מדבר על אישה החשה כאב לאחר סיום של מערכת יחסים אך היא מאחלת לבן זוגה לשעבר ולבת זוגו החדשה כל טוב.
השיר זכה לשבחים מהמבקרים ששיבחו אותו על אופיו הרגשי והוא לימים היה לאחד מהשירים המצליחים ביותר בקריירה שלה.
השיר הגיע למקום הראשון במצעד השירים הלטינים בארצות הברית שם שהה 7 שבועות ונהיה לשיר השלישי שלה ברצף לעשות זאת.
בנוסף הוא הגיע למקום הראשון במצעד השירים המקסיקניים האזוריים המושמעים ביותר ברדיו בארצות הברית ונהיה לשיר הראשון שלה לעשות זאת.
הצלחתו המשיכה להרקיע שחקים כאשר בסוף שנת 1995 הוא היה לשיר הלטיני המצליח ביותר בארצות הברית.
בנוסף מגזין בילבורד דירג אותו כשיר הטחאנו התשיעי הטוב ביותר הטוב ביותר בכל הזמנים וכשיר הלטיני ה-11 הטוב ביותר בכל הזמנים.
הקליפ לשיר צולם בעיר סן אנטוניו שבטקסס בתחנת רכבת של אמטרק.
הקליפ גם זכה להצלחה כאשר זכה בפרס קליפ השנה בטקס פרסי הבילבורד הלטיני.
בנוסף השיר עצמו גם זכה בשני פרסי BMI כאשר אחד מהפרסים היה פרס "שיר השנה".
עם השנים השיר זכה למספר גרסאות כיסוי.
בשנת 2018 השיר הוכתר כשיר ה-18 המצליח ביותר בהיסטוריית המצעד השירים הלטינים האמריקאים ונכון להיום מכירותיו עומדות של 240 אלף עותקים בארצות הברית (במכירות משולבות) ובכך הוא זכאי ל-4 מעמדות פלטינה לטיניות.
"No Promises" (בעברית: "בלי הבטחות") הוא שיר של שלישיית הדי ג'יים האמריקאית, צ'יט קודס בהשתתפות הזמרת האמריקאית דמי לובאטו.
גרסה אקוסטית של השיר כלולה במהדורת הדלוקס של אלבום האולפן השישי של לובאטו, Tell Me You Love Me.
הורדה דיגיטלית (גרסה אקוסטית) – Tell Me You Love Me (מהדורת דלוקס)
הווידאו קליפ לשיר יצא לאור ב-16 במאי 2017 ובוים על ידי האנה לוקס דייוויס.
בווידאו נראית לובאטו עומדת לבדה בדירה זנוחה ושרה את מילות השיר כשהיא לבושה בבגדים שחורים.
הקליפ עובר לסירוגין ללובאטו וחברי ההרכב צועדים עם קבוצת אנשים כשברקע מוצגות הריסות של עיר.
במהלך הקליפ הם נראים רוקדים לצלילי השיר.
מוטיבים של צורות גאומטריות תלת־ממדיות חוזרים על עצמם במהלך הווידאו.
נכון לאפריל 2021, יש לווידאו קליפ יותר מ-193 מיליון צפיות.
ב-22 במאי 2017 ביצעו צ'יט קודס ולובאטו את השיר בתוכנית הלילה של ג'ימי פאלון.
לובאטו ביצעה את השיר במהלך סיבוב ההופעות שלה - Tell Me You Love Me World Tour.
מדינהתוארעותקיםאוסטרליה (ARIA)פלטינה x3210,000איטליה (FIMI)פלטינה50,000ארצות הברית (RIAA)1,000,000בלגיה (BEA)זהב15,000בריטניה (BPI)פלטינה600,000גרמניה (BVMI)זהב200,000דנמרק (IFPI Denmark)פלטינה90,000נורווגיה (IFPI Norway)40,000ניו זילנד (RMNZ)זהב15,000פורטוגל (AFP)פלטינה10,000קנדה (Music Canada)פלטינה x2160,000שוודיה (GLF)פלטינה40,000
"No Therapy" הוא סינגל של פליקס ין בהשתתפות הזמרת השוודית, ניאה, והזמר הבריטי, ברין כריסטופר.
השיר הגיע למקום ה-9 במצעד הדאנס הגרמני.
בנוסף, נכון למרץ 2021, השיר הושמע למעלה מ-50 מיליון פעמים בספוטיפיי.
השיר נכתב על ידי Bloodline, ברין כריסטופר, היטימפולס, פליקס ין, וינסנט קוטקאמפ וניאה, והופק על ידי ניקודם מילבסקי, היטימפולס ופליקס ין.
השיר יצא לראשונה ב-21 באוגוסט 2020 דרך הזרמת מוזיקה והורדה דיגיטלית על ידי חברת התקליטים Virgin Records.
ביום הפרסום של השיר, פורסם העיבוד המוזיקלי של וינטג' קלטור על יד חברת התקליטים Universal Music.
ב-13 בנובמבר 2020, יצא העיבוד המוזיקלי של בלק וי נק, וב-20 בנובמבר 2020, יצא העיבוד המוזיקלי של התקליטן האוסטרי, טובי רומיאו.
בשביל לקדם את השיר, פליקס ין פרסם את הוידאו קליפ ב-21 באוגוסט 2020, וכתב ברשתות חברתיות על מצבו הנפשי.
בימים שקדמו לפרסום השיר, הגיעו טיזרים נוספים מכל שלושת המבצעים.
תחנת הטלוויזיה הגרמנית, ProSieben , פרסמה את "No Therapy" בפרסומת עם "השיאים בספטמבר 2020", כך שהשיר יוכל להישמע בהפסקות פרסומות שונות בתחנת הטלוויזיה.
הוידאו קליפ, שבויים על ידי הבמאי הברזילאי, ג'סטין איזומי, פורסם בחשבון היוטיוב של פליקס ין ב-21 באוגוסט 2020. מצד אחד, הווידאו קליפ מציג סצנות שונות של זוגות, וכמו כן סצנות של שלושת המבצעים.
הזוגות הם בעיקר סצנות אינטימיות בין בני-זוג מאותו המין.
ניתן לראות את שלושת המבצעים כריסטופר, ין וניאה במקומות שונים.
מאוחר יותר, הם נראים עוברים יחד בשדה תירס, נהנים ביחד במסיבת מדורה.
No Mystery הוא אלבום האולפן החמישי של להקת הפיוז'ן ג'אז-רוק Return to Forever בהובלת הפסנתרן צ'יק קוריאה.
בשונה מאלבומים קודמים של הלהקה, בהם כמעט כל השירים אם לא כולם נכתבו על ידי צ'יק קוריאה, באלבום זה כל חבר בלהקה תרם שיר אחד לפחות.
צד א' מכיל מספר רצועות שהולחנו על ידי כל אחד מחברי הלהקה, ואילו צד 2 מורכב כולו מקטעים שהלחין קוריאה.
לימים האלבום זכה בפרס גראמי על אלבום הג'אז האינסטרומנטלי הטוב ביותר לשנת 1975.
צ'יק קוריאה - פסנתר, פסנתר חשמלי של פנדר רודס, אורגן חשמלי, סינתיסייזרים (ARP אודיסיאה, מינימוג), כלי הקשה
אל דימיולה - גיטרה חשמלית, גיטרת 12 מיתרים
סטנלי קלארק - גיטרה בס, אורגן חשמלי, פעמונים
לני ווייט - תופים, קונגס, בונגוס, כלי הקשה
No Small Parts (בעברית: אין תפקידים קטנים) הוא הפרק העשירי והאחרון בעונתה הראשונה של סדרת הטלוויזיה הבדיונית האמריקאית "מסע בין כוכבים: סיפונים תחתונים".
הפרק נכתב על ידי יוצר הסדרה, מייק מקמהן, ובוים על ידי ברי ג' קלי.
הפרק שודר לראשונה בארצות הברית ב-8 באוקטובר 2020 בשירות הסטרימינג CBS All Access.
שם הפרק הוא חלק מציטוט המיוחס לקונסטנטין סטניסלבסקי, לפיו "אין בנמצא תפקידים קטנים; ישנם רק שחקנים קטנים".
הפרק היה מועמד לפרס אמי.
עלילת הסדרה מתרחשת בשנת 2380. זירת ההתרחשות המרכזית היא ספינת החלל סריטוס (USS Cerritos NCC-75567), ספינה מדגם "קליפורניה", שמשימתה העיקרית היא יצירת מפגשים שניים עם תרבויות שהפדרציה כבר יצרה איתן קשר, במטרה לחתום על ההסכמים, להעמיק קשרי מסחר, לגלות את המסעדות הטובות וכן הלאה.
העלילה מתמקדת בצוות הסיפונים התחתונים, קצינים זוטרים שממלאים תפקידים שוליים בחללית.
הסריטוס מבקרת בכוכב בטא III, כ-120 שנה לאחר ביקורם של צוות האנטרפרייז המקורית (NCC-1701) על הכוכב (בפרק "The Return of the Archons" ב"סדרה המקורית") ומגלים שתושביו חזרו לסגוד ללנדרו, המחשב שגרם לתושבים לרצוח זה את זה בפסטיבל שנקרא "השעה האדומה" ומנע מהם יצירתיות.
קפטן פרימן נוזפת בתושבים וחוזרת לספינה, אך מגלה שבוימלר ומארינר עדיין על הקרקע, מחלקים לתושבים אביזרי יצירה.
בוימלר מספר למארינר שהוא ער לכך שהיא בתה של הקפטן, למורת רוחה של מארינר.
שיחתם מועברת בשידור חי לספינה, ומהר מאוד מתפשטת העובדה בקרב הצוות כולו, מה שמביא לכך שכל הצוות, כולל הסגל הבכיר, מתחיל להתחנף למארינר.
לצוות מצטרפת סג"ם פינאט האמפר, אקסוקומפית שהחליטה להצטרף לצי הכוכבים ולשרת בצוות הרפואי, תחת פיקוחה של טנדי.
בינתיים מותקפת הסולבנג, ספינת "קליפורניה" חדשה בפיקודה של קפטן דייטון (יריבתה של קפטן פרימן שאיבדה את ספינתה הקודמת, הרובידו, במהלך אירועי הפרק השביעי) על ידי ספינה לא ידועה.
הסריטוס נזעקת לעזרתה ומגלה שהסולבנג הושמדה וכל אנשיה נהרגו.
הספינה הזרה מתקיפה את הסריטוס ומתברר שמדובר בספינה של הפקלדים, גזע שנחשב טיפש ונלעג, אך השיג טכנולוגיות רבות, לרבות מערכות נשק מתקדמות, מספינות שאותן הטמיע.
ספינת הפקלד מצליחה ללכוד את הסריטוס ומתחילה לפרק אותה לחלקיה, וקפטן פרימן מחליטה לבקש ממארינר למצוא תוכנית מטורפת ובלתי סבירה להציל את הספינה.
מארינר נענית לאתגר ומבקשת מראת'רפרד ליצור וירוס מחשב שיחסל את ספינת הפקלד.
ראת'רפרד מעלה מחדש את באדג'י, סימולציית ההולודק מהפרק השישי, ומבקש ממנו לתכנן וירוס מתאים.
באדג'י מבצע זאת מיד אך על מנת להתקין את הווירוס על אחד מאנשי הצוות להגיע פיזית לספינת הפקלד.
פינאט האמפר מסרבת למשימה, באומרה שהצטרפה לצי הכוכבים רק על מנת לעצבן את אביה, ולא על מנת לסכן את עצמה, ואז עורקת.
ראת'רפרד מתנדב לעשות זאת ושאקסס מתלווה אליו.
על ספינת הפקלד מתברר שבאדג'י לא יפעיל את הווירוס עד למותו של ראת'רפרד, נקמה על אירועי הפרק השישי בסדרה.
שאקסס תולש את השתל הסייבורגי של ראת'רפרד ושולח אותו, חסר הכרה, אל הסריטוס.
ספינת הפקלד מתפוצצת, תוך שהיא הורגת גם את שאקסס שהקריב את חייו על מנת להציל את הספינה.
עוד בטרם מצליח צוות הספינה להתאושש מגיעות שלוש ספינות פקלד נוספות.
קפטן פרימן נפצעת קשה בהתקפה ומטופלת על ידי ד"ר ט'אנה, בעוד מארינר תופסת פיקוד על הספינה.
רגע לפני שמארינר מורה לצוות להתפנות מגיעה הטיטאן תחת פיקודו של ויליאם רייקר ומניסה את ספינות הפקלד.
בסיום הפרק נערכת לווייתו של שאקסס, הסריטוס עוברת תיקונים, קפטן פרימן מחליטה להיעזר יותר ביכולותיה של מארינר למצוא פתרונות יצירתיים ולא מקובלים ובוימלר מחליט לקבל קידום ולעבור לספינתו של רייקר, הטיטאן, בדרגת לוטננט.
סצנת הסיום מראה את פינאט האמפר מרחפת בחלל, חסרת אונים, וקוראת לעזרה.
הפרק זכה לביקורות חיוביות למדי, הן בהתייחס לעונה עצמה, הן בהתייחס לזיכיון והן בהתייחס לאיכותו הכללית.
לפרק ציון 8.7 באתר האינטרנט IMDb.
ציון זה הוא הגבוה ביותר מבין פרקי העונה.
ריאן בריט מהאתר Den of Geek נתן לפרק ציון של ארבעה מתוך חמישה כוכבים וציין שמדובר בפרק סיום העונה הטוב ביותר מאז "The Best of Both Worlds", ושהפרק יוצר תחושה כאילו "הסדרה הייתה תמיד חלק מהזיכיון".
אלכס פרי מהאתר TrekCore ציין שמדובר היה בעונה חזקה, מהטובות שהיו בזיכיון עד כה, וכי פרק הסיום קורץ לכל תשעת הפרקים הראשונים של העונה, מקדם את העלילה, את הדמויות ואת היחסים ביניהן לשלב הבא.
הוא הוסיף שהפרק נותן לצופים גם צחוקים, גם רגשות וגם הפתעות.
קייל הדיניאק מהאתר TrekNews ציין שהפרק מסכם בצורה מושלמת את עונת הפתיחה המצוינת של הסדרה, משאיר את הצופים מסופקים, ובכל זאת עם ציפייה לעוד ומציין לחיוב את סצנת השיא של הפרק בה מופיעה הטיטאן בפיקודו של ויל רייקר.
סוואפנה קרישנה מהאתר Vulture ציינה שמדובר בפרק סיום מצחיק, רגיש ומספק, שיוצר ציפייה לקראת העונה השנייה של הסדרה.
היא ציינה שהפרק נותן תחושה של חזרה לאחור, באופן חיובי.
ריברה מהאתר Winter is Coming נתן לפרק ציון A+ וכתב שמדובר בפרק סיום חזק לעונה חזקה, וכי הפרק מעגן את הסדרה לא רק כסדרת אנימציה טרקית טובה, אלא כסדרת טרק טובה באופן כללי.
הוא מציין שגם עלילות המשנה בכיכובם של טנדי ופינאט האמפר מחד וראת'רפרד מאידך כתובות מצוין.
אנתוני פסקל מהאתר TrekMovie ציין שהפרק מביא אל המסך הרבה אקשן, התפתחות משמעותית של דמויות, הפתעות גדולות וצחוקים לאורך כל הדרך.
הוא מגדיר את הפרק כדובדבן על עונה נהדרת, ומציין שמדובר באחת העונות הראשונות החזקות ביותר בזיכיון כולו.
ספנסר בקולי מהאתר Bounding Into Comics נתן לפרק ציון של 7.5, וציין שהפרק הרגיז אותו מכיוון שהוא הציג דוגמה לאופן שבו הסדרה יכולה הייתה להיכתב, כשהרפרנסים השונים לסדרות קודמות מוצגים באופן טבעי ולא כאילו הוכנסו לתסריט בכוח.
הוא מציין שאלמלא הצורך להצחיק הפרק יכול היה להיות מושלם.
הוא הוסיף שלדעתו הביקורת העיקרית על הפרק היא העובדה שהוא נדחס לתוך פרק אחד של כ-20 דקות בעוד שהפוטנציאל הסיפורי של הפרק יכול היה להתממש לעונה שלמה.
שנה פרס קטגוריה מועמדות תוצאה מקורות 2021 פרס אמי עריכת קול בסדרת קומדיה/דרמה/אנימציה (חצי שעה) ג'יימס לוקרו, ג'יימס סינגלטון, ג'ף הלברט, מייקל בריט, אמבר פאנק (עבור הפרק "No Small Parts")
פרקי הסדרה מלאים ביצי פסחא הנוגעות בעיקר לזיכיון מסע בין כוכבים, אך גם לתרבות הפופולרית בכלל.
בפרק זה הופיעו ביצי הפסחא הבאות:
סצנת הפתיחה של הפרק מתייחסת לביקור של האנטרפרייז מהסדרה המקורית (NCC-1701) בכוכב בטא III בפרק "The Return of the Archons" מהסדרה המקורית.
בתחילת הפרק מוצגת תמונה של ג'יימס קירק וספוק.
מראם של השניים בתמונה לקוח מ"מסע בין כוכבים: הסדרה המצוירת".
עם חזרתם מבטא III מציין ראנסום בפני פרימן כי מוזר לחזור לכוכבים שבהם הפדרציה ביקרה ב"תקופת TOS", ומסביר כי כך הוא מכנה את שנות השישים של המאה ה-23, ראשי תיבות של "המדענים הזקנים הללו" (These Old Scientists).
TOS הוא הקיצור הרשמי של "הסדרה המקורית" (The Original Series), שמתרחשת בשנות השישים של המאה ה-23.
בין החפצים המוחרמים שמארינר מסתירה בתאי האחסון ניתן לראות את בילאפס מרים את "קסדת ספוק" ששווקה על ידי חברת הצעצועים "רמקו" בשנת 1976 כחלק מליין צעצועי "מסע בין כוכבים" שלה וזוכה עד היום לביקורות ולעג מאחר שעד לפרק זה לא הופיעה מעולם בסדרה.
טיטאן מופיעה בפרק זה לראשונה במסגרת הקאנון של מסע בין כוכבים.
עיצובה של הספינה הופיע לראשונה כבר ב-2007 על כריכת הספר "Sword of Damocles", אך עיצוב זה לא נחשב כחלק מהקאנון עד לפרק זה.
בסיום הפרק מציין רייקר כי איחר לתורנות על הגשר מכיוון שהיה בהולודק וצפה בצוות של האנטרפרייז הראשונה (NX-01).
אזכור זה מתייחס לפרק הסיום של הסדרה "מסע בין כוכבים: אנטרפרייז", "These Are the Voyages...", שעלילתו מתרחשת למעשה בהדמיית הולודק בה צופים רייקר וטרוי בצוות ה-NX-01. בנוסף, מציין רייקר כי "הייתה להם דרך ארוכה להגיע משם לכאן" ("Those guys had a long road getting from there to here").
אמירה זו היא פרפרזה על המשפט הפותח את השיר "Faith of the Heart" (במקור של רוד סטיוארט) ששימש כשיר הפתיחה של הסדרה.
סג"ם סטיב לוי מציין שהקרב בוולף 359 היה עבודה פנימית, שהמשתנים אינם אמיתיים, ושמלחמת הדומיניון לא התרחשה במציאות.
עמדות אלה כפי שמוצגות על ידיו לגבי אירועים שנצפו בקאנון בסדרות "מסע בין כוכבים: הדור הבא" ו"מסע בין כוכבים: חלל עמוק 9" מזכירות תיאוריות קונספירציה שונות במציאות העכשווית, כגון תאוריות הקשר על פיגועי 11 בספטמבר.
כשהטיטאן תוקפת את ספינת הפאקלדים, נשמעת נעימת הנושא של "מסע בין כוכבים: הסרט", ששימשה גם כנעימת הפתיחה של "הדור הבא".
הופעתה של סג"ם פינאט האמפר היא הפעם הראשונה בה מתגלה שהאקסוקומפים, שהוצגו עד אז פעם אחת ויחידה, בפרק "The Quality of Life" בסדרה "הדור הבא", הוכרו ברבים כגזע תבוני, פיתחו יכולות תקשורת ושפה, ומשרתים בצי הכוכבים.
מארינר מאיימת שתגיש את בוימלר כמאכל לארמוס.
ארמוס הוא החייזר שהרג את טאשה יאר בפרק "Skin of Evil" ב"הדור הבא".
כשבוימלר אוחז בחרב, הוא עושה זאת באותו האופן שבו עשה זאת היקארו סולו בפרק "The Naked Time" בסדרה המקורית.
מדובר בסגירת מעגל לאחר שבפרק הפתיחה של הסדרה, "Second Contact", הציעה מארינר שבוימלר יהיה "איש החרבות החדש".
"No Quiero Saber" (בעברית: "אני לא רוצה לדעת") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad.
השיר יצא לאור ב-28 באוקטובר 2021, על ידי חברות התקליטים סוני מיוזיק לטין ופינה רקורדס, כסינגל השמיני מתוך האלבום.
השיר נכתב על ידי ניקי ראיין, דים-און-דק, רפאל פינה, PMD, נאטי נטשה, מייקל קרלוס ג'ונס, מריו מנדל ווינס, גבי מיוזיק, איי-אם-צ'ינו, אניה, וייט סטאר וצ'ונסי למונט הוקינס והופק על ידי דים-און-דק, גבי מיוזיק, וייט סטאר ואיי-אם-צ'ינו.
שמם של ניקי ראיין ואניה צורפו לקרדיטים כיוון שהשיר דוגם מהשיר "Boadicea" הלקוח מ-Enya (1987).
הווידאו קליפ הרשמי של השיר הועלה לערוץ היוטיוב של נאטי נטשה ב-28 באוקטובר 2021, בשידור חי.
הקליפ מציג בתחילתו גבר הנוסע ברכב כשמבט של ייאוש על פניו.
לאחר מכן, ניתן לראות את נטשה מתווכחת עם בן זוגה ולאחר מכן אותה, כשהיא יושבת לבדה בביתה על כיסא ומתחילה לבצע את השיר.
אזורתאריך יציאהפורמטחברת תקליטיםמקורכלל העולם28 באוקטובר 2021הזרמת מוזיקה • הורדה דיגיטליתסוני לטין • פינה
No Quiero Saber (בעברית: אני לא רוצה לדעת) הוא שיר של הזמרת המקסיקנית-אמריקאית סלינה אשר יצא ב-20 ביוני 1996 על ידי חברת EMI לטין.
השיר הופיע לראשונה באלבומה השני Ven Conmigo ולאחר מכן הוא יצא כסינגל מתוך האלבום Voces Unidas ואף גם הופיע באלבום Siempre Selena בגרסת הרמיקס שלו ובאלבום Enamorada de Ti בגרסה אקוסטית שלו.
השיר נכתב והופק על ידי אחיה א.ב.
קינטנייה ופיט אסטודילו אשר היה זמר ליווי בסלינה ולוס דינוס.
עיתון Deseret News כינה את השיר כ"אחד מהשירים הטובים ביותר של סלינה".
השיר זכה בפרס "שיר הקרוסאובר של השנה" ב"טקס פרסי הטחאנו" ואף הגיע למקום השישי במצעד השירים הלטיניים של בילבורד.
השיר הופיע לראשונה במקום ה-35 במצעד השירים הלטינים של בילבורד בתאריך ה-11 במאי 1996. ב-22 במאי הוא כבר טיפס למקום ה-6 במצעד.
במצעד שירי הפופ הלטיניים, מצעד אשר מראה את שירי הפופ הלטיניים שהאזינו להם הכי הרבה השבוע ברדיו האמריקאי השיר הופיע לראשונה במקום ה-12 והגיע בשיאו למקום ה-10 לאחר 4 שבועות.
במצעד האיירפליי המקסיקני הלטיני האזורי, מצעד אשר מראה את השירים המקסיקניים האזוריים שקיבלו הכי הרבה האזנות ברדיו האמריקאי באותו שבוע השיר הגיע לראשונה למקום ה-20 ושבוע שלאחר מכן הוא הגיע למיקום השיא שלו, 15.
No One Dies from Love (בעברית: אף אחד לא מת מאהבה) הוא שיר שהוקלט על ידי הזמרת-יוצרת השוודית טובה לו.
הוא יצא לאור ב-3 במאי 2022 כסינגל השני מתוך אלבום האולפן החמישי שלה, Dirt Femme (2022).
זהו האלבום הראשון שלה שיוצא בהוצאת חברות התקליטים פריטי סוויד ומטאורי.
לו כתבה את השיר ביחד עם לודוויג סודרברג, הידוע גם בשם א.
השיר הופק על ידי סודרברג.
הווידאו קליפ שלו הופץ באותו היום ובוים על ידי צוות הקולנוע הברזילאי "סרטי אלסקה" ("Alaska Filmes").
No Mienten (בעברית: הם לא משקרים) הוא שיר שהוקלט על ידי הזמרת-יוצרת האמריקאית בקי ג'י.
הוא יצא לאור ב-20 באפריל 2022, בהוצאת חברות התקליטים קימוסבי רקורדס, RCA רקורדס וסוני מיוזיק לטין, כסינגל הרביעי מתוך אלבום האולפן הספרדי השני שלה, Esquemas (2022).
"No Mienten" הוא שיר דאנס עם אלמנטים של פופ לטיני.
הוא כתוב בסולם לה מז'ור, עם קצב מהיר-בינוני של 128 פעימות בדקה.
הורדה דיגיטלית (רמיקס מאת טייסטו)
"No Mienten" (רמיקס מאת טייסטו) – 2:34
No More Words (בעברית: אין יותר מילים) הוא סינגל שהוקלט על ידי להקת הגל החדש ברלין.
הוא יצא לאור ב-27 בפברואר 1984, על ידי חברת התקליטים גפן רקורדס, כסינגל המוביל מתוך האלבום.
הוא נכתב על ידי ג'ון קרופורד והופק על ידי ג'ורג'ו מורודר וריצ'י זיטו.
השיר הגיע למקום השישי במצעד שירי הדאנס קלאב.
השיר נכתב על ידי ג'ון קרופורד והופק על ידי ג'ורג'ו מורודר וריצ'י זיטו.
הסינגל בגודל 7 אינץ' כולל את "Rumor of Love" כצד ב' שלו, בעוד שהמקסי-סינגל בגודל 12 אינץ' צורף ל-"Dancing in Berlin" וכלל את רמיקס הדאנס של מורודר לכל שיר.
השיר נכלל בסרט "משוגע עלייך" משנת 1985.
בארצות הברית, השיר הופץ מחדש ב-1985 כצד ב' לסינגל "Crazy for You" של מדונה, שגם נכלל ב-Vision Quest.
הווידאו קליפ הרשמי של השיר פורסם ב-29 במרץ 2010, והועלה לערוץ היוטיוב הרשמי של ברלין.
הקליפ הנלווה מציג את הלהקה מגלמת כנופיית פושעים דמויי שודדי בנקים.
חברי הלהקה שיחזרו מרדף מכוניות בסגנון בוני וקלייד ויריות; הוא בוים על ידי אוון אינגליש ופול גולדמן, ונכלל באוסף הווידאו Berlin Video 45 מ-1984.
נכון לדצמבר 2022 עומד מונה הצפיות של הקליפ על למעלה מ-5.5 מיליון צפיות.
אזורתאריך יציאהפורמטחברת תקליטיםמקורכלל העולם27 בפברואר 1984הזרמת מוזיקה • הורדה דיגיטליתגפן
"No One" (בעברית: אף אחד) הוא שיר שהוקלט על ידי הזמרת-יוצרת האמריקאית, אלישה קיז.
השיר יצא, על ידי חברת התקליטים ג'יי רקורדס , ב-9 באוקטובר 2007, כסינגל המוביל של אלבום האולפן השלישי של קיז, As I Am.
השיר נכתב על ידי קרי בראזרס ג'וניור , אלישה קיז ודי ג'יי דירטי הארי והופק על ידי קרי בראזרס ג'וניור ואלישה קיז.
נכון לינואר 2023, השיר הושמע למעלה מ-687 מיליון פעמים ביוטיוב, ולמעלה מ-669 מיליון פעמים בספוטיפיי.
אזורתאריךפומרטחברת תקליטיםהערות ארצות הברית 9 באוקטובר 2007 רדיו עכשווי קצביג'יי רקורדס 16 באוקטובר 2007להיט רדיו עכשווי 23 באוקטובר 2007 הורדה דיגיטלית גרמניה 26 באוקטובר 2007תקליטור סוני BMGצרפת 3 בדצמבר 2007
"No More Dream" (בעברית: "אין עוד חלום") הוא סינגל הבכורה של להקת הבנים הדרום קוריאנית BTS, שיצא ב-12 ביוני 2013 כסינגל הראשון מתוך אלבום הבכורה .
גרסה יפנית ל-"No More Dream" שוחררה כסינגל ב-4 ביוני 2014 תחת חברת התקליטים .
"No More Dream" הוא שיר מז'אנר ההיפ הופ עם נטייה לגנגסטה ראפ, המולחן בסולם בקצב של 168 פעימות לדקה.
השיר נושא אופי מוטיבציוני, המזמין מתבגרים הנאבקים בנוקשות והיעדר סיכויים עתידיים, ללכת בעקבות החלומות שלהם במקום ליפול קורבן לציפיות החברה.
בנוסף, השיר מלא בסרקזם ומשחקי מילים, מותח ביקורת ולועג על מערכת החינוך הדרום קוריאנית.
בחלק הראפ של ג'יי-הופ הוא קורא למרד "נגד החברה הגיהנומית", אזכור לכינוי "גיהנום ג'וסון" המשמש לתיאור מדינת הרווחה של דרום קוריאה.
בתחילה עסק השיר בכיבוד הטעם האישי של כל אחד אבל עובד מחדש על ידי שוגה ו-RM יותר מעשרים פעמים, לאחר שמפיק BTS, באנג סי-היוק, הרגיש שהוא לא משקף אותם.
הגרסה היפנית של "No More Dream" שוחררה כסינגל ב-4 ביוני 2014 ושווקה בשלוש מהדורות: רגילה, מוגבלת א' ו-מוגבלת ב'.
כל המהדורות הכילו דיסק עם הגרסאות היפניות של "No More Dream" ו-"Attack on Bangtan", ובגרסה הרגילה נוספה רצועה שלישית, תרגום ליפנית של "I Like It".
עם זאת, למהדורה מוגבלת א' צורף DVD הכולל תוכן מאחורי הקלעים, ולמהדורה מוגבלת ב' צורפו מרצ'נדייזנג.
הגרסה היפנית נכללה באלבום היפני הראשון של , Wake Up.
הביצוע הראשון של השיר התקיים ב-12 ביוני 2013 באולם האמנות אילג'י בסיאול, ולאחר מכן ביצעה אותו הלהקה במגוון .
הסינגל נמכר ב-49,068 עותקים בדרום קוריאה, 39,000 עותקים ביפן ו-45,000 בארצות הברית.
הגרסה הקוריאנית של "No More Dream" הגיעה למקום ה-124 ולמקום ה-84 במצעד ההורדות של גאון.
עם יציאת הגרסה היפנית, היא נכנסה למקום השישי במצעד היומי של אוריקון, טיפסה בהדרגה למקום השלישי ב-7 ביוני והוצבה במקום השמיני במצעד השבועי.
בארצות הברית, "No More Dream" הגיע היישר למקום ה-14 במצעד שירי העולם הדיגיטליים שפורסם בתאריך 29 ביוני 2013, ונשאר במצעד במשך שלושה שבועות רצופים.
בשנת 2020, בעקבות בדיחת אחד באפריל שהזניקה את המכירות של , הסינגל נכנס שוב למצעד שפורסם ב-11 באפריל, בשיא חדש של מקום שני.
בשנת 2023, לאחר שהושלם גיוסם של כל חברי הלקה לצבא קוריאה הדרומית, הגיע השיר למקום הראשון, לאחר שעברו למעלה מ-10 שנים מפרסומו.
הקליפ, בבימויו של הונג וון-קי מחברת , צולם ב-18 במאי 2013 והועלה ליוטיוב ב-11 ביוני.
בקליפ נראים חברי BTS יוצאים מאוטובוס בית ספר אל הפגנת מרד.
גרסת הכוריאוגרפיה שוחררה ב-16 ביוני 2013.
מאי סירוקי מ-"Consequence" כתבה ב-2022 ש-"No More Dream" "הבדיל אותם משאר אמני הקיי-פופ של אותה תקופה.
זו השביעייה הכי גולמית והכי פחות מהוקצעת אי פעם."
מילים שגידלו ילדים חסרי תקווה ודינמיקה קבוצתית מצחיקה."
הקרדיטים נלקחו מהערות האלבום .
+אזורתאריך יציאהגרסהפורמטחברתתקליטיםעולמי12 ביוני 2013גרסה קוריאניתהורדת מוזיקהביג היטיפן4 ביוני 2014גרסה יפנית CD • הורדה דיגיטלית
"No Money" הוא סינגל של צמד המוזיקה האלקטרונית השוודי, גלנטיס, בשיתוף פעולה (ללא קרדיט) עם ריס בולימור.
השיר יצא ב-31 במרץ 2016 בהוצאת חברת התקליטים ביג ביט רקורדס.
הסינגל מופיע כסינגל המוביל של אלבום האולפן השני של גלנטיס, The Aviary.
השיר נכתב והופק על ידי גלנטיס, סווידן, הנריק יונבק, אנדרו בולימור ודיגיטל פארם אנימלס.
בשיר קיימות דגימות מהשירים "Amen, Brother" של הווינסטונס , "Think (About It)" של לין קולינס ו-"Runaway (U & I)" של גלנטיס.
נכון לספטמבר 2023, השיר הושמע למעלה מ-824 מיליון פעמים בספוטיפיי, ולמעלה מ-640 מיליון פעמים ביוטיוב.
אזורתוארמכירותאוסטרליה (ARIA)פלטינה70,000אוסטריה (IFPI Austria)זהב15,000בלגיה (BEA)פלטינה20,000ברזיל (Pro-Música Brasil)3× פלטינה180,000קנדה (Music Canada)2× פלטינה160,000דנמרק (IFPI Danmark)פלטינה90,000צרפת (SNEP)פלטינה133,333גרמניה (BVMI)פלטינה400,000איטליה (FIMI)3× פלטינה150,000ניו זילנד (RMNZ)זהב7,500*פולין (ZPAV)יהלום100,000פורטוגל (AFP)פלטינה10,000ספרד (PROMUSICAE)2× פלטינה80,000שווייץ (IFPI Switzerland)זהב15,000הממלכה המאוחדת (BPI)2× פלטינה1,200,000ארצות הברית (RIAA)2× פלטינה2,000,000
"No Roots" (בעברית: "אין שורשים") הוא סינגל הבכורה של הזמרת הגרמנית-אירית אליס מרטון.
מרטון כתבה את השיר ביחד עם המפיק ניקולאס רבשר.
השיר התווסף לרשימת 'A' של התחנה הדיגיטלית Radio X בבריטניה במרץ 2018 וקיבל השמעה גם ב-BBC Radio 1 ובתחנה הפופולרית ביותר בבריטניה BBC Radio 2.
לאחר שעברה מקנדה לגרמניה, מרטון כתבה את השיר הראשון שלה, "Little Lighthouse", שיר "על למצוא את הדרך חזרה הביתה", היא סיפרה לבילבורד.
העובדה שהיא עברה 12 פעמים ב24 שנים, נתנה לה השראה לכתוב את השיר.
"No Roots" התגבש אצלה בזמן שביקרה את הוריה באנגליה.
"הגעתי למצב שהרגשתי די אבודה.
אז החלטתי לכתוב שיר שיגרום לי להרגיש טוב יותר", הסבירה.
תאריך היציאה המקורי של הסינגל "No Roots" היה מתוכנן ל-18 בנובמבר 2016 אך נדחה עד 2 בדצמבר 2016. בבריטניה, מרטון הייתה חלק מתוכנית הרדיו "BBC Music Introducing" ב-18 במרץ 2017. היא הופיעה בטלוויזיה בפריים טיים בתוכנית "ProSieben" Schlag den Henssler.
ב-9 בפברואר 2018 היא גם הופיעה לראשונה ב-The Tonight Show Starring Jimmy Fallon בהנחייתו של ג'ימי פאלון כשביצעה את No Roots.
מאוחר יותר, מרטון הופיעה בערוץ VIVA הגרמני בתוכנית Viva Top 100 ובתוכנית VIVA elevator music.
החל ממאי 2017, "No Roots" משמש כפסקול לפרסומת רשמית של וודאפון גרמניה.
ב-12 באפריל 2018, מרטון ביצעה את השיר בשידור חי במהלך Echo Music Prize הגרמני.
מייק ג'ונס מWWDC (FM) קרא כי "No Roots" היא "התחלה של גדולה".השיר קיבל ביקורת דומה ב-WGN-TV כאשר המפיק המוזיקלי של WGN, טום ברנס, טוען כי "מרטון הרשימה בשיר".
בלוג המוזיקה Hype Machine ובלוגי מוזיקה אחרים קיבלו בחיוב את הסינגל של מרטון "No Roots".
בארצות הברית, השיר שודר 922,000 פעמים נכון לאוגוסט 2017. אלינור פטיפר ממגזין Fortitude כתבה כי "הרצועה נשמרת רעננה וקליטה על ידי הסיק הבסיסי הגלי והדגש הקולי בשיר".
המגזין מגזין Front View העיר כי עם ההצלחה, השיר "נראה כמסכם את חייה של הזמרת האנגלייה/גרמנייה".
מתיו קנט מהמגזין המקוון The Line of Best Fit העיר כי השיר "משולב בצורה מושלמת על ידי הפזמון החוזר והעוצמתי".
הבלוג Indie Obsessive הצהיר כי "No Roots" הוא "בדיקת הענווה האחרונה.
הוא היה מעניין, אבל לא ראוי לבלוג.
עם הזמן, המשיכה לשיר הלכה וגברה".
מגזין הבילבורד הכתיר את "No Roots" לשיר ה-81 הטוב ביותר של 2017.
השיר הוצג בפרסומת לרכב מיני בשנת 2018, כמו גם בעונה החמישית של סדרת הטלוויזיה הרשימה השחורה.
הוא שימש גם רקדנים ב-Dancing On Ice, תוכנית טלוויזיה בריטית, ובשבוע 2 של התוכנית Strictly Come Dancing בבריטניה ב-2018, שם קייט סילברטון ואלג'אז סקוריאנץ רקדו טנגו לצליליו.
השיר הוצג באופרת הסבון הברזילאית Segundo Sol.
הוא הוצג גם במהלך מספר משחקי סאנדיי נייט בכדורגל ב-NBC במהלך העונה הסדירה של 2018. גרסה אינסטרומנטלית של השיר שימשה בסדרת פרסומות של Miracle-Gro משנת 2019 ו-2020 ששודרה בארצות הברית.
השיר שימש גם בסדרת הטלוויזיה האמריקאית "Deception".
השיר בוצע על ידי הלהקה האוסטרלית 5 Seconds of Summer בLive Lounge בBBC.
במאי 2021, השיר התחיל להפוך לוויראלי בטיקטוק, כשהופיע במיליון סרטונים שונים.
בשנת 2022, השיר הוצג בסרט הפולני של נטפליקס "Heart Parade".
"" (בעברית: "אין חוקים!") הוא סינגל שהוקלט על ידי הזמר הפיני טמו קייסטרי, הידוע בשם הבמה Windows95man, בהשתתפות הנרי פיספנן.
זהו שיר הומוריסטי, שנוצר בהשראת דרך חייו של קייסטרי – אופטימית ומלאת הומור.
נכתב והולחן על ידי קייסטרי, פיספנן ויוסי רוינה, ויצא לאור ב-16 בינואר 2024 תחת חברת התקליטים אול דיי אנטרטיינמנט אוי.
לאחר ניצחונו ב-Uuden Musiikin Kilpailu 2024 נבחר לייצג את פינלנד באירוויזיון 2024, שהתקיים במאלמה שבשודיה, שם דורג בערב הגמר במקום ה-19 עם 38 נקודות.
השיר נכתב על ידי פיספנן, יוסי רוינה וקייסטרי.
בראיונות הסביר קייסטרי כי מטרת השיר היא להעביר מסר של קלילות והנאה, ולהדגיש את הצורך שלא להתייחס לדברים ברצינות יתרה.
שם השיר משקף את המנטרה האישית שלו, והוא אף הביע רצון להציג את הצד ה"משוגע" שטמון באופי הלאומי הפיני.
בביקורת באתר Wiwibloggs נכתב כי השיר מגלם את "מהות החירות", תוך עידוד ביטוי עצמי בלתי מוגבל וחיים חופשיים.
קייסטרי שיתף פעולה עם פיספנן, שנבחר לבצע את השירה הראשית בשל יכולתו להגיע לצלילים הגבוהים הנדרשים.
ב-10 בינואר 2024 הוכרז כי הצמד ישתתף בקדם הפיני לאירוויזיון הקרוב.
השתתפותם בתחרות הקדם הפינית לאירוויזיון, Uuden Musiikin Kilpailu 2024, הוכרזה ב-10 בינואר 2024, והשיר פורסם רשמית שישה ימים לאחר מכן.
במסגרת קידום השתתפותו בתחרות, הופיעו Windows95man ופיספנן במספר אירועי אירוויזיון ברחבי אירופה: ב-30 במרץ 2024 הופיע באירוע PrePartyES במדריד, ב-7 באפריל במסיבת האירוויזיון בלונדון, ב-13 באפריל באירוע Eurovision in Concert באמסטרדם, ב-14 באפריל במסיבת האירוויזיון הנורדית בסטוקהולם וב-4 במאי במסיבת האירוויזיון בקופנהגן.
בנוסף, הם הופיעו בכפר האירוויזיון במאלמה ב-9 במאי 2024.
בנוסף, ארגן תאגיד השידור Yle פעילות קידום מיוחדת בדמות "חיפוש ביצי פסחא" בשלוש ערים באירופה: מאלמה, מדריד ולונדון.
הפעילות התקיימה בתאריכים 26 במרץ, 30 במרץ ו-5 באפריל 2024 בהתאמה, ובמסגרתה הוחבאו ביצי פסחא שניתן היה למצוא.
כל מאתר זכה בזוג כרטיסים לחזרות הגנרליות של חצי הגמר הראשון, בו התמודדו Windows95man ופיספנן.
השיר עורר תגובות מעורבות בתקשורת הפינית והבין-לאומית.
בעיתון Helsingin Sanomat צוין כי מדובר בבחירה הומוריסטית של הפינים, והודגש גם כי הצליל של השיר נשמע טוב.
באתר ESC Insight כתב בן רוברטסון כי השיר מציג פשטות וגישה קלילה, וטען כי יש מקום לשירים מסוג זה באירוויזיון.
מנגד, בביקורת ב-BBC כינה מרק סאבג את השיר "גנרי" והוסיף כי ניסיון הבלטתו נראה מאולץ.
באתר Wiwibloggs קיבל השיר ציון ממוצע של 4.63 מתוך 10 ודורג במקום ה-36 מתוך 37 שירים, בעוד שב-ESC Bubble דורג חמישי מבין 15 שירים בחצי הגמר.
באתר ESC Beat דורג במקום ה-36 ונכתב כי מדובר בשיר חלש וחוזר על עצמו.
גם בעיתון The Scotsman קיבל השיר ציון נמוך.
לעומת זאת, במגזין Vulture דורג במקום ה-19 ותואר כיצירה קלה ונעימה לאוזן בהשוואה ל-"Cha Cha Cha" של קרייה.
Uuden Musiikin Kilpailu 2024 הייתה המהדורה ה-13 של תחרות הקדם המסורתית של פינלנד לתחרות הזמר של האירוויזיון, שאורגנה והופקה על ידי Yle.
היא התפרשה על מופע אחד ב-10 בפברואר 2024, שהתקיים באצטדיון נוקיה בטמפרה.
המשדר הונחה על ידי פילבי המליינן, ויוי פומפנן ובנג'מין.
זהות הזוכה נקבעה על ידי שילוב של הצבעות הקהל (75%) וקולות השופטים הבין-לאומיים מארמניה, לוקסמבורג, סלובניה, ספרד, שוודיה, אוקראינה והממלכה המאוחדת (25%).
מופע השקת השיר נערך שישה ימים מאוחר יותר.
הופעתם בקדם התחילה כאשר קייסטרי בוקע מתוך ביצה ענקית עשויה מבד ג'ינס, כשהוא לבוש בחולצה ישנה עם הסמל של Microsoft Windows בשנת 1995 וכובע בייסבול.
לעומתו, פיספנן עומד על הביצה עצמה, כשהוא עוטה על עצמו מכנסיים קצרים.
לקראת סיום ההופעה אוחז קייסטרי בשני צינורות המעיפות ניצוצות אש לשני כיוונים שונים.
על-אף שהגיע למקום האחרון בדירוג השופטים, זכה למרב הנקודות מהקהל (313) בפער גדול של 40 נקודות מהמקום השני, שרה סיפולה עם "Paskana".
פינלנד שובצה לחלקו השני של חצי הגמר הראשון, שהתקיים ב-7 במאי.
פינלנד הופיעה עשירית, אחרי סלובניה ולפני מולדובה.
ב-7 במאי עלו קייסטרי ופיספנן על בימת חצי הגמר הראשון של האירוויזיון וביצע את שירם "No Rules".
בסוף הערב הוכרז השיר כאחד מעשרת השירים שהעפילו לגמר.
ההופעה של פינלנד באירוויזיון 2024 נשענה על קונספט הבימוי שנחשף בגמר הלאומי UMK.
הביצוע כלל את הביצה הענקית בצבע ג'ינס מתכתי, ממנה מגיח הזמר בתחילת ההופעה, אלמנט בולט שכבר הפך לסמל המסחרי של המופע.
הבמה עוצבה באופן דומה לזו של הקדם הפיני, אך נוספו לה מסכי לד המציגים רקע מעונן.
האפקטים כוללים זיקוקים ידניים שמשתלבים במהלך השיר, וממשיכים את הקו האנרגטי והפרובוקטיבי של הביצוע.
לאורך ההופעה לובש Windows95man תחתוני בצבע גוף.
פינלנד הוגרלה להופיע במחצית השנייה.
פינלנד שובצה כהופעה ה-17, אחרי סרביה ולפני פורטוגל.
לקראת המופע, השתתפו קייסטרי ופיספנן בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים.
פינלנד הגיעה למקום ה-19 עם 38 נקודות; 7 נקודות מהשופטים, ו-31 נקודות מהקהל.
אזורתאריךפורמטחברת התקליטיםהערותעולם16 בינואר 2024הורדה דיגיטליתאול דיי אנטרטיינמנט אוי
No Strings Attached (בתרגום חופשי לעברית, "קשר לא מחייב") הוא אלבום האולפן השלישי של להקת הבנים האמריקאית "אן סינק".
האלבום יצא לאור ב-21 במרץ 2000 באמצעות חברת התקליטים ג'ייב רקורדס.
מתוך רצון להבדיל את המוזיקה שלהם מזו של חבריהם למותג, אן סינק בחרה לשלב את סגנונות הפופ וה-R&B באלבום.
לפני יציאת האלבום נפרדה הלהקה מחברת הניהול שלה Trans Continental ומחברת התקליטים RCA רקורדס; השם שלו היא משחק ברעיון של עצמאות משליטה תאגידית.
תרומות להפקת האלבום הגיעו ממגוון רחב של מפיקים, כולל חברי אן סינק ג'סטין טימברלייק וג'יי.
שאזיי, ומשתפי פעולה ביניהם כריסטיאן לונדין, ג'ייק שולזה, רמי, טדי ריילי, קווין "שייקספיר" בריגס, ריצ'רד מרקס, וייט רן, בייביפייס וגיא רוש.
לאחר מספר עיכובים עקב מאבקים משפטיים, No Strings Attached זכה לביקורות חיוביות בדרך כלל ממבקרי מוזיקה, שרבים מהם שיבחו את ההפקה.
האלבום הופיע בראש מצעד הבילבורד 200 בארצות הברית עם מכירות של 2.4 מיליון עותקים בשבוע הראשון, וקבע את שיא המכירות לשבוע אחד במדינה; שיא שנשאר 15 שנים עד שאדל עלתה על שיא המכירות של השבוע הראשון עם אלבום האולפן השלישי שלה 25 (2015).
לסינגל המוביל שלו "Bye Bye Bye" מיוחס את יצירת ההייפ להצלחת האלבום בסופו של דבר.
No Strings Attached היה האלבום הנמכר ביותר של שנת 2000. אן סינק קידמו את האלבום באמצעות סיבוב הופעות בשם No Strings Attached Tour בשנת 2000, שהיה סיבוב ההופעות השני הכי מרוויח בצפון אמריקה של אותה שנה.
+מקבץ רשימות של גופים אשר דירגו את האלבום No Strings Attachedשם הארגוןרשימהמיקוםמקוררולינג סטון250 האלבומים הגדולים ביותר של המאה ה-21 עד כה250
"No More Heroes" הוא שיר של להקת הרוק הבריטית החונקים (The Stranglers), שיצא כסינגל מתוך אלבומם "No More Heroes" שיצא לאור ב-23 בספטמבר 1977. זהו אחד הסינגלים המצליחים ביותר של הלהקה, לאחר שהגיע בשיאו למקום השמיני במצעד הסינגלים הבריטי.
זהו שיר מחאה הקובל על אובדן הגיבורים בעידן המודרני.
מופיעות בו דמויות היסטוריות שנויות במחלוקת, החל מהמהפכן המרקסיסטי האוקראיני לאון טרוצקי, הסטנדאפיסט לני ברוס שנחשב כסטנדאפיסט פורץ דרך, הצייר וזייפן האמנות אלמיר דה הורי והדמות הבדיונית סנצ'ו פנסה מהרומן דון קישוט.
"כשהשיר יצא, סירבנו לחתום למעריצים כיוון שניסינו להגיד להם 'אל תאדירו גיבורים.
היו אתם גיבורים בעצמכם'", אמר על השיר סולן הלהקה, יו קורנוול.
"האנשים שמוזכרים בשיר הם למעשה אנטי-גיבורים".
גרסת כיסוי בביצוע להקת הרוק הלטרנטיבי, Violent Femmes, הופיעה בסרט הקומי האמריקאי "אנשי המסתורין" משנת 1999.
השיר הושמע בשני פרקים של סדרת הפשע הבריטית "Ashes to Ashes" בהפקת ה-BBC.
סדרת משחקי הווידאו "No More Heroes" עבור קונסולת Wii של נינטנדו, נקראת על שמם של השיר והאלבום.
מצעד (1977)מיקום שיאסינגלים בריטיים (OCC)8
No Music for Genocide (בתרגום לעברית: "אין מוזיקה לרצח עם") היא תנועת חרם תרבותי בין-לאומי של מוזיקאים נגד ישראל, שהחל בספטמבר 2025 כמחאה על פעולות ישראל במלחמת חרבות ברזל ועל יחסה לפלסטינים.
יוזמת No Music for Genocide היא חלק מרכזי ומשמעותי באידאולוגיית ה-BDS.
תנועת No Music for Genocide פרסמה לראשונה עצומה ב-18 בספטמבר 2025, לאחר מספר חודשים של התארגנות.
יוזמי העצומה ציינו שבקרב אמנים רבים התעורר זעם עקב פעולותיה הצבאיות של ישראל ועקב טענות לרצח עם ברצועת עזה.
פעילי התנועה מתאמים את פעילויותיהם עם הקמפיין הפלסטיני לחרם אקדמי ותרבותי על ישראל.
הם מזדהים מבחינה אידאולוגית עם תנועת BDS, שהחלה לפעול ב-2005, אך אינם קשורים אליה באופן רשמי.
פעילי התנועה אמרו שהם שואבים השראה מהחרם התרבותי שהוטל על דרום אפריקה בתקופת האפרטהייד בשנות ה-80 של המאה ה-20, ורואים בחרם תרבותי כלי יעיל שיכול להוביל לשינוי מדיניות.
הם מציינים גם את תגובת תעשיית המוזיקה לפלישת רוסיה לאוקראינה בשנת 2022. בתוך חודשים מהפלישה, חברות התקליטים הגדולות סוני מיוזיק, יוניברסל מיוזיק גרופ וורנר מיוזיק גרופ הסירו את הקטלוגים מרוסיה או ביטלו את פעילותן לחלוטין.
על פי מארגני No Music for Genocide העובדה שלא ננקטו צעדים דומים נגד ישראל היוותה גורם מרכזי להקמת התנועה.
מאות אמנים ומספר חברות תקליטים קטנות הצטרפו ליוזמת No Music for Genocide.
בין האמנים שחתמו על העצומה המקורית נמנים אמינה, אנטר שיקארי, ג'ורג'ה סמית', Kneecap, מאסיב אטאק, מו, מוגוואי, פריימל סקרים ורינה סאוואיאמה.
חלק מהאמנים הופיעו בעבר בישראל.
אמנים נוספים הצטרפו ליוזמה לאחר פרסום העצומה, בהם ביורק, פאראמור, היילי ויליאמס (סולנית פאראמור), לורד, הוט צ'יפ, מיי בלאדי ולנטיין, אורביטל, The Knife, לוסי דייקוס וקלייר קוטרל.
בכתבה ברולינג סטון על החרם הובאו דבריהם של מספר מוזיקאים פלסטינים שהביעו תמיכה ביוזמה זו.
בדיווח אודות החרם באתר Consequence Sound נכתב באירוניה "נתניהו כנראה לא ישנה את מדיניותו עכשיו כשהוא לא יכול להקשיב ללהקת ".
No Mercy (בעברית: "ללא רחמים") הוא אלבום הבכורה של הראפר הפוארטוריקני דדי יאנקי.
האלבום שוחרר באפריל 1995 על ידי חברות התקליטים העצמאיות White Lion Records ו-BM Records.
יאנקי הכין את האלבום לצד חלוץ הרגאטון DJ פליירו.
האלבום מכיל מקצבים של היפ-הופ, רגאיי ו-דאנסהול.
באותה תקופה היה ידוע בשם במה אחר ונקרא "Winchesta 30-30" או "Winchesta Yankee".
לאחר שסיים את העבודה על האלבום, החל למכור את קלטות השמע שלו בחנויות ומועדונים שונים, ואף הופיע ללא תשלום בנשפי תיכון ומסיבות פרטיות.
למעשה, האלבום היה אמור להיות הופעת בכורה של חברת התקליטים , אך הם הגיעו לחילוקי דעות בנוגע לכספים.
אליאס דה לאון (מחברת התקליטים White Lion Records) התערב וקנה את האלבום.
זה היה האלבום הראשון של חברת התקליטים שבבעלותו.
הוא מכר רק כ-6,000 יחידות, דבר שהוביל את יאנקי לשקול פרישה על אף שעד לאותה נקודה היה השם החם ביותר במוזיקה הלטינית ולסנסציה בז'אנר האנדרגראונד.
הרצועה הנוספת הייתה בונוס בלעדי לגרסת ה-CD עד שהאלבום הפך לזמין בפורמט דיגיטלי.
"No Place Like Home" (בעברית: "אין מקום כמו הבית") הוא שיר בביצוע השחקנית האנגלייה סינתיה אריבו, מתוך פסקול הסרט "מרשעת: חלק 2" משנת 2025, החלק השני בעיבוד הקולנועי הדו-חלקי של "סרטי יוניברסל" למחזמר "מרשעת".
השיר יצא לאור כחלק מאלבום הפסקול ב-21 בנובמבר 2025, דרך חברות התקליטים "ריפבליק רקורדס" ו"ורב רקורדס".
השיר הולחן על ידי סטיבן שוורץ, והוא שיר מקורי שנכתב במיוחד לסרט ובוצע על ידי אריבו בדמותה של אלפבה.
בנובמבר 2022 חשף מלחין המחזמר המקורי, סטיבן שוורץ, כי החלק השני של העיבוד הקולנועי יכלול שני שירים חדשים שנכתבו כדי "להתאים לדרישות הסיפור".
בדצמבר 2023 שיתף כי כתב את שני השירים באופן בלעדי עבור הסרט, משום ש"מהלך העלילה דרש זאת", ומתוך כוונה ש"הם יהיו אורגניים ולא יכפו את עצמם על הסרט".
בספטמבר 2025 פורסמו שמות השירים המקוריים: "The Girl in the Bubble", בביצוע אריאנה גרנדה ו-"No Place Like Home", בביצוע סינתיה אריבו.
ההצצה הראשונה לשירים החדשים נכללה בטיזר לסרט שפורסם ב-8 באוקטובר 2025, וכלל מספר תיבות מוזיקליות מתוך השיר של אריבו.
ב-6 בנובמבר 2025 פורסם טיזר נוסף לשיר, שכלל קטע באורך 30 שניות, מספר שבועות לפני הקרנת הבכורה של הסרט.
השיר המלא יצא להפצה דיגיטלית ולהאזנה בשירותי הזרמה ב-21 בנובמבר 2025, כחלק מאלבום הפסקול Wicked: For Good – The Soundtrack, דרך חברות התקליטים "ריפבליק רקורדס" ו"ורב רקורדס", וכן במהדורת תקליט 7 אינץ' נפרדת שכללה גם את השיר "The Girl in the Bubble".
השיר "No Place Like Home" הוגדר כחלק בלתי נפרד מהעיבוד הקולנועי של החלק השני של המחזמר "מרשעת" לסרט באורך מלא, החלטה שאפשרה להרחיב ולהעמיק רגעי אופי ודינמיקות בין הדמויות שהתרחשו "מאחורי הקלעים" בגרסה המקורית בתיאטראות ברודוויי.